Lav et referat af nedenstående tekst:

Tekst:
TV2 Nord er til stede i den polske by Kroscienko på grænsen til Ukraine med to journalister og en fotograf. Og de beretter om gribende øjeblikke ved grænsen, hvor ukrainere flygter fra krigen i hjemlandet. Mange af dem har været af sted i flere dage. For fem dage siden flygtede Valentina Voloshko ud af Ukraine, og mandag var hun taget tilbage til den polsk-ukrainske grænse ved byen Kroscienko, hvor hun venter på sin søsters veninde og hendes datter på ni år. De fleste kommer til fods Og Valentina Voloshko er langt fra den eneste, der venter ved grænseovergangen, hvor der dag for dag kommer flere og flere flygtninge. Den danske ambassade i Polen oplyser til TV2 Nord, at der søndag kom 142.000 flygtninge. Ved grænseovergangen kommer de fleste flygtninge til fods, og der er mange rørende gensyn, når de flygtende bliver genforenet med familie. I sikkerhed i lejlighed Ukrainske Natalia Symariuk har boet i Polen i fem år, nu er hun kommet for tage imod sin svigerinde og hendes to små børn. - I første omgang tager jeg dem med hjem i min lejlighed, så de kan komme i sikkerhed. Nogle gange føles det som om, at det er en frygtelig drøm, siger Natalia Symanuik. Hun er overbevist om, at Ukraine i sidste ende nok skal vinde krigen mod Rusland. - Det kan ikke være anderledes, lyder det fra Natalia Symanuik.

Referat:
Krigen i Ukraine giver stort pres af flygtninge på grænsen til Polen, hvor TV2 Nord er til stede med et reportagehold.